Jelena Diković
<s>Jelena Diković (Titovo Užice, 9. svibnja 1981.), srpska je novinarka i feministkinja, jedno od najznačajnih imena štampanog novinarstva u Srbiji.</s><s>Živi i radi u Beogradu.</s>

<s>Biografija 
Jelena Diković je rođena 1981. godine u Titovom Užicu.</s><s>Odrasla je u Kosjeriću, gde je završila Osnovnu školu Mito Igumanović.</s><s>Gimnaziju Sveti Sava završila je u Požegi.</s><s>Godine 2000. godine upisala je Fakultet političkih nauka Univerziteta u Beogradu, koji je diplomirala 2005. godine.</s><s>Na istom fakultetu je 2018. godine magistirala sa temom: Lezbejske zajednice u Srbiji i SAD - uporedna analiza.</s><s>Tom prilikom je stekla zvanje magistrice politikologije za međunarodne odnose.</s>

<s>Od 2006. godine je novinarka lista Danas, a od septembra 2022. urednica je njegove rubrike "Svet".</s><s>Pokriva oblasti tranzicione pravde, te ljudskih prava i sloboda (prava LGBT osoba, nasilje prema ženama, romska pitanja, itd).</s><s>U junu 2022. na redovnoj Izbornoj skupštini Nezavisnog udruženja novinara Srbije (NUNS), izabrana je za članicu Izvršnog odbora, za naredne četiri godine.</s>

<s>U novembru 2021. godine, došla je u fokus javnosti, kada je video snimkom zabilježila događaj, na kojem su umjetnica Jelena Jaćimović i aktivistica za ljudska prava Aida Ćorović, izrevoltirane odlukom MUP-a Srbije da zabrani prekrečavanje murala Ratka Mladića, bacale kokošja jaja na mural u Njegoševoj ulici u Beogradu.</s><s>Snimak tog događaja, koji je Diković uživo emitovala na društvenim mrežama, postao je dokaz režimske i policijske brutalnosti protiv političkih neistomišljenika u Srbiji.</s><s>Snimak ovog događaja pregledalo je više od milijun ljudi i bio je jedini snimak događaja koji su prenosili mediji u svijetu.</s>

<s>Pored lista Danas, Diković objavljuje tekstove u magazinima: Brand Magazin, Total Music i Karakter.</s><s>Govori engleski, a služi se francuskim i španskim jezikom.</s>

<s>Pretnje 
Vojislav Šešelj je 2018. godine, tokom jednog suđenja za masakr 1.313 Bošnjaka u mestu Kravice kod Srebrenice, u sudnici, i to u delu gde sedi publika, pretio da će Jelenu Diković njegovi radikali "presvući u plavo", odnosno prebiti, jer mu je rekla: "Da sam i ja Žena u crnom", dok je govorio najogavnije stvari o koordinatorki organizacije Žene u crnom Staši Zajović, odnosno da je "to trebalo udaviti čim se rodilo".</s><s>Pošto Zajović nije bila prisutna u sudnici, na njegovo pitanje ima li Žena u crnom, Diković je podigla ruku i rekla da ima.</s>

<s>Nakon što je pisala o nedoličnom ponašanju Srećka Popovića – jednog od optuženih u predmetu Ćuška – o njegovoj psovki "j... vam pas mater" upućenoj sudskom veću, pa napadu na prevodioca u sudnici samo zato što je Albanac, pa dobacivanju Albanki, koja je svedočila o ubistvu sina, pa napadanju tužioca Bruna Vekarića da je nelojalan državi Srbiji – Popović je Jeleni Diković zapretio na stanki jednog od suđenja.</s><s>Vikao je na nju: "Jesi li ja ta novinarka koja piše o meni..." Diković je tom prilikom rekla da nije i na taj način se spasila.</s>

<s>Marta 2020. godine ispred Specijalnog suda u Beogradu novinarka Jelena Diković je praćena i zastrašivana od strane nepoznate osobe, koja ju je prije toga ometala dok je vodila intervju sa sagovornicima nakon glavnog sudskog pretresa za zločin u Štrpcima.</s>

<s>Tokom juna 2020. godine, u prostoru suda maltretirao ju je optuženi, sada već osuđeni ratni zločinac Željko Budimir, čovek koji se tada teretio za ratne zločine iz 1992. godine.</s><s>Čim je shvatio ko je Jelena Diković, odmah ju je krenuo vređati.</s><s>Govorio joj je, da je pisala neistine o njemu, kako ga lažima predstavlja kao zločinca i slično.</s><s>Uspela ga je prekinuti, a potom mu reći, da ako ima nešto protiv nje i njenih tekstova da za to postoje demanti i tužbe.</s><s>Međutim, to ga nije sprečilo da i dalje nastavi da ju vređa.</s>

<s>Nagrade 
  Godišnja medijska nagrada za toleranciju Poverenika i OEBS-a (2016)
  Nagrada organizacije FOSDI za članak o diskriminaciji žena u Vojsci Srbije (2016) 
  Godišnja medijska nagrada za toleranciju Poverenika i OEBS-a (2019)</s>

<s>Reference</s>

<s>Spoljašnje veze 
 Jelena Diković</s>

<s>Biografije, Užice
Biografije, Beograd
Srpski novinari
Feministkinje</s>

